cyanic-selkie/wikianc huggingface dataset:
परमहंस रामचंद्र दास
संघर्ष गाथा
परमहंस रामचन्द्र दास जी महाराज ने श्रीराम जन्मभूमि में पूजा-अर्चना के लिए १९५० में जिला न्यायालय में प्रार्थनापत्र दिया। अदालत ने उस प्रार्थना पत्र पर अनुकूल आदेश दिए और निषेधाज्ञा जारी की। मुस्लिम पक्ष ने उच्च न्यायालय में अपील की, उच्च न्यायालय ने अपील रद्द करके पूजा-अर्चना बेरोक-टोक जारी रखने के लिए जिला न्यायालय के आदेश की पुष्टि कर दी। इसी आदेश के कारण आज तक श्रीराम जन्मभूमि पर श्रीरामलला की पूजा-अर्चना होती चली आ रही है।
श्रीराम जन्मभूमि मुक्ति के ७७वें संघर्ष की शुरूआत अप्रैल, १९८४ की प्रथम धर्म संसद (नई दिल्ली) में हुई, जिसमें अयोध्या, मथुरा, काशी के धर्म स्थानों की मुक्ति का प्रस्ताव स्वर्गीय दाऊदयाल खन्ना जी के द्वारा रखा गया, जो सर्वसम्मति से पारित हुआ।
दिगम्बर अखाड़ा, अयोध्या में परमहंस रामचन्द्र दास जी की अध्यक्षता में ७७वें संघर्ष की कार्य योजना के संचालन हेतु प्रथम बैठक हुई थी, जिसमें श्रीराम जन्मभूमि मुक्ति यज्ञ समिति का गठन हुआ। परमहंस जी सर्वसम्मति से यज्ञ समिति के वरिष्ठ उपाध्यक्ष चुने गए।
जन्मभूमि को मुक्त कराने हेतु जन-जागरण के लिए सीतामढ़ी से अयोध्या तक राम-जानकी रथ यात्रा का कार्यक्रम भी इसी बैठक में तय हुआ था। उत्तर प्रदेश में भ्रमण के लिए अयोध्या से भेजे गए ६ राम-जानकी रथों का पूजन परमहंस जी महाराज के द्वारा अक्टूबर १९८५ में सम्पन्न हुआ था। पूज्य परमहंस जी महाराज की दूरदर्शिता के परिणामस्वरूप जगद्गुरु रामानन्दाचार्य स्वामी शिवरामाचार्य जी महाराज के द्वारा श्रीराम जन्मभूमि न्यास की स्थापना हुई।
दिसम्बर १९८५ की द्वितीय धर्म संसद उडुपी (कर्नाटक) में पूज्य परमहंस जी की अध्यक्षता में हुई जिसमें निर्णय हुआ कि यदि ८ मार्च १९८६ को महाशिवरात्रि तक रामजन्मभूमि पर लगा ताला नहीं खुला तो महाशिवरात्रि के बाद ताला खोलो आन्दोलन, ताला तोड़ो में बदल जाएगा और ८ मार्च के बाद प्रतिदिन देश के प्रमुख धर्माचार्य इसका नेतृत्व करेंगे।
पूज्य परमहंस रामचन्द्र दास जी महाराज ने अयोध्या में अपनी इस घोषणा से सारे देश में सनसनी फैला दी कि "८ मार्च १९८६ तक श्रीराम जन्मभूमि का ताला नहीं खुला तो मैं आत्मदाह करूंगा।' जिसका परिणाम यह हुआ कि १ फ़रवरी १९८६ को ही ताला खुल गया। जनवरी, १९८९ में प्रयाग महाकुम्भ के अवसर पर आयोजित तृतीय धर्मसंसद में शिला पूजन एवं शिलान्यास का निर्णय परमहंस जी की उपस्थिति में ही लिया गया था। इस अभिनव शिलापूजन कार्यक्रम ने सम्पूर्ण विश्व के रामभक्तों को जन्मभूमि के साथ प्रत्यक्ष जोड़ दिया। श् श्रीराम जन्मभूमि न्यास के अध्यक्ष जगद्गुरु रामानन्दाचार्य पूज्य स्वामी शिवरामाचार्य जी महाराज का साकेतवास हो जाने के पश्चात्‌ अप्रैल, १९८९ में परमहंस जी महाराज को श्रीराम जन्मभूमि न्यास का कार्याध्यक्ष घोषित किया गया।
परमहंस जी महाराज की दृढ़ संकल्प शक्ति के परिणामस्वरूप ही निश्चित तिथि, स्थान एवं पूर्व निर्धारित शुभ मुहूर्त ९ नवम्बर १९८९ को शिलान्यास कार्यक्रम सम्पन्न हुआ।
३० अक्टूबर १९९० की कारसेवा के समय अनेक बाधाओं को पार करते हुए अयोध्या में आये हजारों कारसेवकों का उन्होंने नेतृत्व व मार्गदर्शन भी किया। २ नवम्बर १९९० को परमहंस जी का आशीर्वाद लेकर कारसेवकों ने जन्मभूमि के लिए कूच किया। उस दिन हुए बलिदानश् के वे स्वयं साक्षी थे। बलिदानी कारसेवकों के शव दिगम्बर अखाड़े में ही लाकर रखे गए थे। अक्टूबर १९८२ में दिल्ली की धर्म संसद में ६ दिसम्बर की कारसेवा के निर्णय में आपने मुख्य भूमिका निभायी और स्वयं अपनी आंखों से उस ढांचे को बिखरते हुए देखा था जिसका स्वप्न वह अनेक वर्षोंश् से अपने मन में संजोए थे। अक्टूबर २००० में गोवा में केन्द्रीय मार्गदर्शक मण्डल की बैठक में पूज्य परमहंस जी महाराज को मन्दिर निर्माण समिति का अध्यक्ष सर्वसम्मति से चुना गया। जनवरी, २००२ में अयोध्या से दिल्ली तक की चेतावनी सन्त यात्रा का निर्णय पूज्य परमहंस रामचन्द्र दास जी का ही था। २७ जनवरी २००२ को प्रधानमंत्री से मिलने गए सन्तों के प्रतिनिधि मण्डल का नेतृत्व भी आपने ही किया।
मार्च २००२ के पूर्णाहुति यज्ञ के समय शिलादान पर अदालत द्वारा लगायी गई बाधा के समय १३ मार्च को पूज्य परमहंस की इस घोषणा ने सारे देश व सरकार को हिला कर रख दिया कि "अगर मुझे शिलादान नहीं करने दिया गया तो मैं रसायन खाकर अपने प्राण त्याग दूंगा।'
आन्दोलन को तीव्र गति से चलाने के लिए सितम्बर, २००२ को केन्द्रीय मार्गदर्शक मण्डल की लखनऊ बैठक में परमहंस जी की योजना से ही गोरक्ष पीठाधीश्वर महन्त अवैद्यनाथ जी महाराज की अध्यक्षता में श्रीराम जन्मभूमि मन्दिर निर्माण आन्दोलन उच्चाधिकार समिति का निर्माण हुआ।
२६ मार्च २००३ को दिल्ली में आयोजित सत्याग्रह के प्रथम जत्थे का नेतृत्व कर पूज्य परमहंस रामचन्द्र दास जी महाराज ने अपनी गिरफ्तारी दी।
२९, ३० अप्रैल २००३ को अयोध्या में आयोजित उच्चाधिकार समिति की बैठक में परमहंस जी के परामर्श से ही श्रीराम संकल्पसूत्र संकीर्तन कार्यक्रम की योजना का निर्णय हुआ। इसके द्वारा दो लाख गांवों के दो करोड़ रामभक्त प्रत्यक्ष रूप से मन्दिर के साथ सहभागी बनेंगे। इसके बाद बीमारी की अवस्था में भी वे अपने संकल्प को दृढ़ता के साथ व्यक्त एवं देश, धर्म-संस्कृति की रक्षा हेतु समाज का मार्गदर्शन करते रहे।
हरात्मक श्रेढी
गणित में किसी समान्तर श्रेढ़ी के पदों के ब्युत्क्रम (reciprocals) से बनी श्रेणी को हरात्मक श्रेढी कहते हैं। दूसरे शब्दों में,
जहाँ − 1/d प्राकृतिक संख्या (natural number) नहीं है।.
महाभारत के पर्व
महान हिन्दू एवं भारतीय ऐतिहासिक महाकाव्य ग्रन्थ महाभारत में १८ पर्व हैं। इनका ब्यौरा इस प्रकार से है।
रोहिणी मल्ली-सीला-५, यमकेश्वर तहसील
रोहिणी मल्ली-सीला-५, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
विग्रह
विग्रह वह मूर्ति है जिसमें देवता की पूजा की जाती है ।
बीरपुर बरयान उर्फ खरग, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
दवलामेटी
दवलामेटी (Davlameti) भारत के महाराष्ट्र राज्य के नागपुर ज़िले में स्थित एक शहर है। नागपुर नगर के विस्तार के साथ यह उसी नगर का उपनगर बन चुका है।
वडमा
वडमा अय्यर समुदाय का एक भाग है।
त. डाँगीखोला, अल्मोडा तहसील
'''त. डाँगीखोला, अल्मोडा तहसील''' में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बघेरा २ गाँव, इमामगंज (गया)
बघेरा २ इमामगंज, गया, बिहार स्थित एक गाँव है।
कुठ-ढाईज्यूली-३, थलीसैंण तहसील
कुठ-ढाईज्यूली-३, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
सियाराम चौधरी
सियाराम चौधरी,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के बहराइच जिले के 272 - केसरगंज (मध्‍य) विधान सभा निर्वाचन क्षेत्र से कांग्रेस की ओर से चुनाव में भाग लिया।
वीरपल्लॆ (कडप)
वीरपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
मूर्ति
भारतीय कला और संस्कृति के सन्दर्भ में किसी भी प्रकार के रूप, प्रतिमा (idol) या ठोस वस्तु को मूर्ति कहते हैं, उदाहरण के लिए देवताओं और मनुष्यों की मूर्ति। जब किसी देवता की मूर्ति में प्राण प्रतिष्ठा हो जाती है तब वह उस देवता के तुल्य बन जाती है।
हरियाणा शहरी विकास प्राधिकरण
हरियाणा शहरी विकास प्राधिकरण (एचएसवीपी), पूर्व में हरियाणा अर्बन डेवेलपमेंट अथॉरिटी (हुडा), गुरुग्राम और फरीदाबाद को छोड़कर भारत के हरियाणा राज्य की शहरी नियोजन एजेंसी है। इसकी स्थापना 1977 में हुई थी। इसका मुख्यालय पंचकुला, हरियाणा में स्थित है। हरियाणा राज्य औद्योगिक और बुनियादी ढांचा विकास निगम (एचएसआईआईडीसी) एक और संबंधित सरकारी स्वामित्व वाली एजेंसी है जो हरियाणा राज्य में औद्योगिक और बुनियादी ढांचे के विकास के लिए जिम्मेदार है।
प्रभाग
प्राधिकरण ने गुरुग्राम को छोड़कर हरियाणा के जिलों को चार प्रभागों या क्षेत्रों में विभाजित किया है।
मेवाड़ एक्सप्रेस
मेवाड़ एक्सप्रेस (The Mewar Express) (१२९६३/१२९६४) एक रेल है जो निजामुद्दीन रेलवे स्टेशन ,दिल्ली से उदयपुर के बीच चलती है। यह रेल दिल्ली से उदयपुर की दूरी लगभग ७४४ किलोमीटर १२ घण्टे और २० मिनटों में तय करती है। यह उदयपुर में काफी लोकप्रिय है इसलिए इसका नाम मेवाड़ एक्सप्रेस रखा गया है।
यह रेल हज़रत निजामुद्दीन रेलवे स्टेशन से चलकर बल्लभगढ़, मथुरा, भरतपुर, बयाना, हिण्डौन, श्री महावीरजी, गंगापुर सिटी रेलवे स्टेशन, सवाई माधोपुर, कोटा, बूंदी, मांडलगढ़, चंदेरिया, चित्तौड़गढ़, कपासन, मावली, राणा प्रताप नगर होती हुई उदयपुर स्टेशन पर अपनी यात्रा समाप्त करती है।
दुर्घटना
२१ अक्तूबर २००९ को मेवाड़ एक्सप्रेस की मथुरा में गोवा एक्सप्रेस से भिड़ंत हो गयी थी जिसमें २५ लोगों की जानें चली गईं थी।
रूस में प्राकृतिक गैस
२०१३ के आँकड़ों के अनुसार रूस विश्व का सबसे अधिक प्राकृतिक गैस उत्पादक देश है। रूस का अनुमानित गैस उत्पादन ६६९ बिलियन घन मीटर प्रति वर्ष है। रूस १९६ बिलियन घन मीटर गैस प्रतिवर्ष निर्यात करने वाला दुनिया का सबसे बड़ा देश है। यूरोपीय संघ में खपत होने वाली गैस का लगभग एक चौथाई भाग रूस उपलब्ध करवाता है; जिसकी लगभग ८०% निर्यात आपूर्ति पाइपलाइन के माध्यम से होती है। यह पाइपलाइन यूक्रेन से होते हुये गुजरती है। द वर्ल्ड फैक्टबुक के अनुमान के अनुसार देश के पास सबसे बड़ा भण्डार (४७.८ ट्रिलियन घन मीटर) है। ओपीईसी के अनुसार रूस ४८.७ ट्रिलियन घन मीटर के साथ प्रथम स्थान पर है जबकि ब्रिटिश पेट्रोलियम के अनुसार ईरान ३२.९ ट्रिलियन घन मीटर के बाद रूस द्वितीय स्थान पर है। इसके अतिरिक्त यह भी माना जाता है कि रूस के पास बहुत विशाल मात्रा में अज्ञात प्राकृतिक गैस भण्डार हैं, अमेरिकी भूगर्भ सर्वेक्षण के अनुसार रूस के पास अतिरिक्त ६.७ ट्रिलियन घन मीटर गैस होने का अनुमान है। रूस प्रतिवर्ष लगभग ४५७ बिलियन घन मीटर गैस की खपत करता है जबकि संयुक्त राज्य अमेरिका इसमें दूसरे स्थान पर है।
यूक्रेन के साथ विवाद
वर्ष २००५ में एक रूसी गैस आपूर्ति करने वाली कम्पनी गैज़प्रोम का यूक्रेन की गैस और तेल कम्पनी के साथ विवाद हो गया और यह विवाद बाद में अंतरराष्ट्रीय राजनीतिक मुद्दे में परिवर्तित हो गया। २००५ में रूस और पश्चिमी यूरोप को बाल्टिक सागर से होकर जोड़ने वाली गैस पाइप लाइन पर काम आरम्भ हुआ। इस काम पर भी युक्रेन और पोलैण्ड ने आशंका व्यक्त की थी कि इस पाइपलाइन से उन देशों की ऊर्जा ज़रूरतों पर विपरीत असर पड़ेगा। कुछ समय बाद रूस और यूक्रेन के बीच गैस की कीमतों को लेकर चल रहा विवाद बढ़ता चला गया जिसके कारण रूस ने यूक्रेन को गैस की आपूर्ति कम करनी शुरू कर दी।
जनवरी २००९ में दोनो देशों के मध्य असहमति के परिणामस्वरूप विभिन्न यूरोपीय देशों देशों की आपूर्ति में अवरोध उत्पन्न कर दिये गये। सितम्बर २००९ में दोनो देशो के अधिकारियों ने घोषणा की कि अब स्थिति काबू में है और इस विषय पर अब और अधिक विवाद नहीं है।
रूस चीन गैस समझौता
यूक्रेन संकट के कारण रूस को यूरोपीय प्रतिबंधों का सामना करना पड़ा। इस स्थिति में रूस का बड़ा गैस की खपत के लिए वैकल्पिक ऊर्जा बाज़ार की आवश्यकता थी। इसी तहत रूस की गैस कंपनी गैजप्रोम और चीन के नेशनल पेट्रोलियम कॉर्पोरेशन (सीएनपीसी) के बीच गैस निर्माण का ४०० अरब डॉलर का समझौता हुआ। यह समझौता अगले ३० वर्षों के लिए किया गया है। इस समझौते के तहत रूस २०१८ में चीन को प्रकृतिक गैस का निर्यात करना आरम्भ कर देगा।
टी-20 क्वाचा कप 2019
2019 टी-20 क्वाचा कप एक ट्वेंटी-20 अंतरराष्ट्रीय/महिला ट्वेंटी-20 अंतर्राष्ट्रीय (टी20ई/मटी20ई) क्रिकेट प्रतियोगिता थी, जो मलावी और मोजाम्बिक की पुरुष और महिला राष्ट्रीय क्रिकेट टीमों के बीच थी। दोनों पुरुषों और महिलाओं की श्रृंखला में ब्लैंटायर और लिलोंग्वे, मलावी में 6 और 10 नवंबर 2019 के बीच खेले गए सात टी20ई/मटी20ई मैच शामिल थे। पहले चार पुरुषों के टी20ई मैचों के लिए स्थल लिलोंग्वे में लिलोंग्वे गोल्फ क्लब था और इसके बाद इंडियन स्पोर्ट्स क्लब में दो मैच और ब्लांटायर में सेंट एंड्रयूज इंटरनेशनल हाई स्कूल में एक मैच खेला गया। डब्ल्यूटी20ई के सभी मैच सेंट एंड्रयूज इंटरनेशनल हाई स्कूल में खेले गए।
पुरुषों की सीरीज
मलावी और मोज़ाम्बिक दोनों ने अपना पहला मैच आधिकारिक टी20ई स्थिति के साथ खेला, क्योंकि 1 जनवरी 2019 के बाद एसोसिएट सदस्यों के बीच खेले गए सभी मैचों को टी20ई का दर्जा देने के अंतर्राष्ट्रीय क्रिकेट परिषद के फैसले के बाद। मलावी में खेले जाने वाले ये पहले टी20ई मैच थे। लिलॉन्गवे के लिलॉन्गवे गोल्फ क्लब में चार मैच खेले गए, दो भारतीय खेल क्लब ब्लैंटायर में और एक ब्लैंटायर के सेंट एंड्रयूज इंटरनेशनल हाई स्कूल में।
महिलाओं की सीरीज
महिलाओं की श्रृंखला सेंट एंड्रयूज इंटरनेशनल हाई स्कूल ब्लैंटायर में खेली गई थी। मलावी ने अपना पहला डब्ल्यूटी20ई मैच अगस्त 2018 से खेला और मोजांबिक ने आखिरी बार 2019 आईसीसी महिला क्वालीफायर अफ्रीका में मई 2019 में खेला था। ये मलावी में खेले जाने वाले पहले मटी20ई मैच थे।
2022 क्रीमियन ब्रिज विस्फोट
8 अक्टूबर 2022 को, सुबह 6:07 बजे, क्रीमिया ब्रिज पर एक विस्फोट के परिणामस्वरूप आग लग गई, जो पुल के सड़क के हिस्से पर, रूस से केर्च तक कब्जे वाले क्रीमिया में पश्चिम की ओर जाने वाली गलियों में हुई। आग पुल के रेलवे हिस्से में फैल गई और सड़क के आंशिक रूप से गिरने से पानी में गिर गया। विस्फोट के कारण चार लोगों की मौत हो गई। घटना के जवाब में, रूस की जांच समिति द्वारा एक आपराधिक जांच शुरू की गई थी।
द न्यू यॉर्क टाइम्स से बात करते हुए रूसी अधिकारियों और एक "वरिष्ठ यूक्रेनी अधिकारी" ने दावा किया है कि विस्फोट का कारण एक ट्रक पर लोड किया गया बम था। बीबीसी ने हालांकि दावा किया कि यह अधिक संभावना है कि विस्फोट एक समुद्री ड्रोन के कारण हुआ था। Ukrainska Pravda और UNIAN के अनुसार, हमला यूक्रेन की सुरक्षा सेवा (SBU) द्वारा किया गया था।
पार्श्वभूमि
क्रीमियन ब्रिज समानांतर पुलों की एक जोड़ी है, जिसमें से एक चार-लेन सड़क और दूसरा डबल-ट्रैक रेलवे है, जो पूर्व की ओर रूस और पश्चिम की ओर यूक्रेन में क्रीमिया के बीच केर्च जलडमरूमध्य में फैला है। 2014 में रूसी कब्जे और क्रीमिया प्रायद्वीप पर कब्जा करने के बाद फरवरी 2016 में निर्माण शुरू हुआ। रूसी अधिकारियों ने पुल के निर्माण को "ऐतिहासिक मिशन" कहा, "रूस के साथ क्रीमिया के अंतिम एकीकरण" के लिए महत्वपूर्ण कार्यों में से एक। मई 2018 में, सड़क पुल को यातायात के लिए खोल दिया गया था, और दिसंबर 2019 में, रेल पुल चालू हो गया।
2022 के रूसी आक्रमण के दौरान, पुल का इस्तेमाल ऑपरेशन के दक्षिणी थिएटर में रूसी सशस्त्र बलों की आपूर्ति के लिए किया गया था। जबकि क्रीमिया को संसाधनों की आपूर्ति के अन्य तरीके मौजूद हैं, जिनमें बंदरगाह भी शामिल हैं, पुल बुनियादी ढांचे का एक महत्वपूर्ण हिस्सा है।
यूक्रेनी अधिकारियों और सेना ने इसे वैध सैन्य लक्ष्य मानते हुए, क्रीमियन ब्रिज को नष्ट करने के अपने इरादे को बार-बार घोषित किया है। यूक्रेन के सशस्त्र बलों के मेजर जनरल ने कहा  जैसे ही यूक्रेन के पास हमला करने के लिए हथियार होंगे, पुल "लक्षित नंबर एक" बन जाएगा। अप्रैल 2022 में, रूस की सुरक्षा परिषद के पूर्व राष्ट्रपति और उपाध्यक्ष दिमित्री मेदवेदेव ने कहा: "यूक्रेनी जनरलों में से एक ने क्रीमियन ब्रिज पर हड़ताल करने की आवश्यकता के बारे में बात की। मुझे उम्मीद है कि वह समझता है कि जवाबी लक्ष्य क्या होगा।"
अगस्त 2022 में, यूक्रेनी राष्ट्रपति के सलाहकार मायखाइलो पोडोलीक ने द गार्जियन को बताया: "यह एक अवैध निर्माण है और क्रीमिया में रूसी सेना की आपूर्ति का मुख्य प्रवेश द्वार है। ऐसी वस्तुओं को नष्ट कर देना चाहिए।"
घटना
8 अक्टूबर 2022 को स्थानीय समयानुसार कम यातायात के दौरान सुबह 6:07 बजे, क्रीमिया में केर्च की ओर जा रहे सड़क पुल के पश्चिम की ओर जाने वाली गलियों में या उसके पास एक विस्फोट हुआ, केर्च-येनिकेल शिपिंग पर मुख्य मेहराब के बीच में चैनल और तुजला द्वीप, क्रीमियन क्षेत्रीय जलक्षेत्र के भीतर।  विस्फोट के परिणामस्वरूप, सड़क के केर्च-बाउंड स्पैन पानी में गिर गए, एक लंबा खंड बनाने के लिए चार स्पैन तक जुड़े हुए हैं। क्रीमिया रेलवे की प्रेस सेवा ने कहा कि 6:05 बजे उपकरण ने पुल के रेलवे भाग पर रेलवे ट्रैक पर एक त्रुटि दिखाई, और एक ईंधन कंटेनर वैगन में मालगाड़ी की पूंछ में आग लग गई। उत्तर से हवा ने आग की लपटें उड़ा दीं और धुआं काला सागर की ओर चला गया।
सड़क, रेल और समुद्र मार्ग से यातायात रोक दिया गया, भूमि और समुद्र पर लंबी कतारें लग गईं। विस्फोट को रूसी अधिकारियों ने तुरंत तोड़फोड़ की कार्यवाही के रूप में रिपोर्ट नहीं किया था।
हालांकि किसी ने भी विस्फोट की जिम्मेदारी नहीं ली, यूक्रेनी मीडिया उक्रेन्स्का प्रावदा और यूएनआईएएन ने अपने स्वयं के स्रोतों का हवाला देते हुए कहा कि यह यूक्रेन ऑपरेशन की एक सुरक्षा सेवा थी । न्यूयॉर्क टाइम्स ने इसी तरह लिखा है कि एक "वरिष्ठ यूक्रेनी अधिकारी" ने कहा कि यूक्रेन की खुफिया सेवाओं ने हमले की साजिश रची थी और इसमें एक ट्रक पर लोड किया गया बम शामिल था जो पुल के पार चला गया था। रूस ने दावा किया कि एक तात्कालिक विस्फोटक उपकरण का उपयोग कर पूरी गति से जा रहे एक ट्रक द्वारा ले जाने के दौरान एक बम विस्फोट हुआ। हालांकि, बीबीसी के अनुसार, एक हवाई ड्रोन वीडियो के आधार पर जो उसने पुल का अवलोकन करते हुए प्राप्त किया, यह अधिक संभावना है कि विस्फोट एक समुद्री ड्रोन के कारण हुआ था। इस संकेत के साथ कि एक विस्फोट ने सीधे सड़क पुल को क्षतिग्रस्त कर दिया और इसके विस्फोट से रेल पुल पर एक ट्रेन में आग लग गई, बहुत सारी चिंगारी की उपस्थिति थर्माइट के उपयोग का संकेत दे सकती है जो स्टील को नुकसान पहुंचाने और ज्वलनशील ईंधन को प्रज्वलित करने के लिए पर्याप्त रूप से जलती है। रेल गाडी में।
बाद में दिन में पुल को एक लेन पर हल्के सड़क यातायात के लिए फिर से खोल दिया गया, प्रत्येक दिशा में यातायात वैकल्पिक और कुछ रेल यातायात के साथ।
हताहतों की संख्या
रूस की जांच समिति के अनुसार, विस्फोट में बगल की कार में सवार चार लोगों की मौत हो गई।
आर्थिक नुकसान
क्रीमिया प्रायद्वीप के लिए नियत 59-वैगन ट्रेन के सात ईंधन टैंकरों में विस्फोट के कारण आग लग गई। इसके अलावा, पुल के बंद होने के साथ, स्थानीय निवासियों के लिए क्रीमिया छोड़ना और मुश्किल हो गया, कार कतारों के साथ 5 km लंबा, हालांकि बंदरगाहों सहित अन्य रास्ते बने रहे। एक बार में 16 ट्रकों को ले जाने वाली छोटी नौका का उपयोग करने के लिए सौ से अधिक ट्रक दोनों तरफ इंतजार कर रहे थे। समुद्री यातायात भी बाधित हुआ, क्योंकि पुल के दोनों ओर दर्जनों जहाज इंतजार कर रहे थे। सेवस्तोपोल के मेयर मिखाइल रज़्वोज़ायेव ने शुरू में किराने के सामान की बिक्री पर प्रतिबंध लगाया और कनस्तरों में ईंधन की बिक्री पर रोक लगा दी लेकिन लगभग एक घंटे बाद क्रीमिया के लिए इन उपायों को रद्द कर दिया, यह कहते हुए कि आपूर्ति लाइनें पर्याप्त थीं।
संरचनात्मक क्षति
केर्च-बाउंड साइड पर सड़क के डेक के तीन हिस्से क्षतिग्रस्त हो गए और दो पानी में गिर गए। वीडियो और सैटेलाइट इमेजरी में, रेल पुल के गर्डरों का रंग काफी खराब था। पुल सुरक्षा और ब्लास्ट इंजीनियरिंग के दो विशेषज्ञ इस संभावना को मानते हैं कि ईंधन की आग ने रेल पुल का समर्थन करने वाले गर्डर्स को कमजोर कर दिया। रेल पुल एक डबल-ट्रैक रेलवे का समर्थन करता है, और रूस ने अन्य रेल ट्रैक पर यातायात को फिर से शुरू किया, जिसमें जले हुए ईंधन टैंकर लगभग तुरंत थे। रूसी परिवहन मंत्रालय ने बताया कि अगले दिन सभी रेल माल और लंबी दूरी की यात्री ट्रेनें निर्धारित समय पर चल रही थीं।
यूक्रेनी
यूक्रेनी सरकार के आधिकारिक ट्विटर अकाउंट ने आग के जवाब में " सिक बर्न " ट्वीट किया, जबकि यूक्रेन के राष्ट्रपति के सलाहकार मायखाइलो पोडोलीक ने क्षति को "शुरुआत" कहा: "क्रीमिया, एक पुल, शुरुआत। अवैध रूप से सब कुछ नष्ट किया जाना चाहिए, चोरी की गई हर चीज को यूक्रेन वापस किया जाना चाहिए, रूस के कब्जे वाली हर चीज को निष्कासित किया जाना चाहिए।"
यूक्रेन के रक्षा मंत्रालय ने क्रीमियन ब्रिज के विनाश की तुलना क्रूजर मोस्कवा</i> के डूबने से की : "निर्देशित मिसाइल क्रूजर मोस्कवा और केर्च ब्रिज - यूक्रेनी क्रीमिया में रूसी सत्ता के दो कुख्यात प्रतीक - नीचे गए हैं। लाइन में आगे क्या है, रस्की ?" .
Ukrposhta Ihor Smilianskyi के निदेशक ने इस आयोजन को समर्पित एक नया स्टैम्प सेट जारी करने की घोषणा की। कीव में क्रीमियन पुल विस्फोट के एक लोकप्रिय कलाकृति बनने की एक कलाकार की छाप भी है।
राष्ट्रीय सुरक्षा और रक्षा परिषद के प्रमुख ओलेक्सी डैनिलोव ने सोशल मीडिया पर पुल का एक वीडियो पोस्ट किया, साथ ही मर्लिन मुनरो के अमेरिकी राष्ट्रपति जॉन एफ कैनेडी को " हैप्पी बर्थडे, मिस्टर प्रेसिडेंट " गाते हुए एक वीडियो भी पोस्ट किया। यह धमाका रूसी राष्ट्रपति व्लादिमीर पुतिन के जन्मदिन के एक दिन बाद हुआ।
यूक्रेनी राष्ट्रपति वलोडिमिर ज़ेलेंस्की ने अपने रात के संबोधन के दौरान कहा: "आज का दिन खराब नहीं था और ज्यादातर हमारे राज्य के क्षेत्र में धूप खिली हुई थी। दुर्भाग्य से, क्रीमिया में बादल छाए रहे। हालांकि यह गर्म भी था।"
रूसी
क्रीमिया के रूसी कब्जे वाले अधिकारियों ने यूक्रेनी पक्ष पर आरोप लगाया। रूसी संघ के विदेश मामलों के मंत्रालय की प्रवक्ता मारिया ज़खारोवा ने आतंकवाद के " कीव शासन " पर आरोप लगाया, और राज्य ड्यूमा के एक डिप्टी, एंड्री गुरुलेव ( संयुक्त रूस ) ने कमांडर-इन-चीफ को " जोरदार जवाब"।
क्रीमिया के रूसी नियुक्त प्रमुख सर्गेई अक्स्योनोव ने संकेत दिया है कि उनके पास पर्याप्त भोजन और ईंधन है: "स्थिति प्रबंधनीय है - यह अप्रिय है, लेकिन घातक नहीं है"। उन्होंने बदला लेने की इच्छा भी जाहिर की।
9 अक्टूबर को, पुतिन ने कहा: "इसमें कोई संदेह नहीं है। यह अत्यंत महत्वपूर्ण नागरिक बुनियादी ढांचे को नष्ट करने के उद्देश्य से आतंकवाद का एक कार्य है ... यह यूक्रेनी विशेष सेवाओं द्वारा तैयार, कार्यान्वित और आदेशित किया गया था।"
क्रेमलिन प्रचारक व्लादिमीर सोलोविओव ने पूरे यूक्रेन में "पुलों, बांधों, रेलवे, थर्मल पावर प्लांट और अन्य बुनियादी सुविधाओं" को लक्षित करके जवाबी हमले का आग्रह किया।
अंतरराष्ट्रीय
एस्टोनिया के विदेश मंत्री, उर्मास रेन्सालु ने विस्फोट का स्वागत किया और सुझाव दिया कि यूक्रेनी विशेष बल इसके पीछे थे, यह याद करते हुए कि यूक्रेनी अधिकारियों ने लंबे समय से क्रीमियन ब्रिज को हड़ताल के लिए संभावित लक्ष्य कहा था।
पोलैंड से यूरोपीय संसद के सदस्य, रॉबर्ट बिएड्रोस ( न्यू लेफ्ट ) ने कहा: "दिल के लिए एक बाम, खासकर कल से पुतिन का जन्मदिन था। यह अच्छा है कि पुतिन को ऐसा उपहार मिला। मुझे आशा है कि वह और अधिक प्राप्त करेगा। यूक्रेनियन रूस के अवैध बुनियादी ढांचे [कब्जे वाले क्रीमिया में] को नष्ट कर रहे हैं।"
परिणाम
रूस के परिवहन मंत्रालय ने घोषणा की कि केर्च जलडमरूमध्य में नौका सेवा, जो कि क्रीमियन पुल के निर्माण से पहले संचालित थी, को फिर से शुरू किया जा रहा था।
क्रीमियन ब्रिज रूस और क्रीमिया के बीच रूस-यूक्रेनी युद्ध के संचालन के दक्षिणी रंगमंच के लिए परिवहन कनेक्शन का एक महत्वपूर्ण हिस्सा है। न्यूयॉर्क टाइम्स ने बताया कि क्षति रूसी सैन्य आंदोलनों के लिए अस्थायी रसद बाधाएं पैदा करेगी, लेकिन भारी सैन्य उपकरण रेलवे पुल द्वारा ले जाया जा सकता है।
8 अक्टूबर को, रूसी विदेश मंत्रालय ने एक वीडियो प्रकाशित किया जिसमें दिखाया गया था कि पुल को आंशिक रूप से हल्के वाहनों के लिए फिर से खोल दिया गया था। रूसी राज्य मीडिया के अनुसार ट्रेनों को फिर से शुरू करने के दौरान ट्रकों को फेरी लेनी होगी। पुतिन ने पुल की सुरक्षा को रूस की संघीय सुरक्षा सेवा (FSB) के नियंत्रण में रखने का आदेश दिया है। रूस के उप प्रधान मंत्री मरात खुसनुलिन ने कहा कि पुल के क्षतिग्रस्त हिस्सों को नीचे ले जाया जाएगा और मरम्मत तुरंत शुरू की जानी थी। 9 अक्टूबर को गोताखोरों को किसी भी पानी के नीचे क्षति के लिए पुल पर जांच करनी थी।
रूसी सेना पर प्रभाव
पुल पर हुए विस्फोट से रूसी सेना की रसद बाधित हुई है। ब्रिटेन के रक्षा मंत्रालय के अनुसार, पुल के ऊपर परिवहन की "क्षमता गंभीर रूप से कम हो जाएगी"। 8 अक्टूबर की शाम को मरम्मत शुरू हुई, कार और रेल यातायात लगभग तुरंत फिर से शुरू हो गया। ट्रकों ने घाट का इस्तेमाल किया क्योंकि उनकी गली का एक हिस्सा पूरी तरह से नष्ट हो गया था। सैन्य उपकरणों को स्थानांतरित करने के लिए रेल पर रूसी निर्भरता का मतलब है कि ट्रक यातायात प्रमुख चिंता का विषय नहीं है। दक्षिणी यूक्रेन के तट के साथ एक भूमि गलियारा भी है, हालांकि इस पर हमले का खतरा अधिक है। पुल केवल 2018 में समाप्त हुआ था, इसलिए लंबे समय तक इस पर भरोसा नहीं किया गया। सबसे बड़ा झटका मनोवैज्ञानिक हो सकता है, लोगों के अनुसार इसकी तुलना रूसी क्रूजर मोस्कवा के डूबने और पुल से पुतिन के व्यक्तिगत संबंधों पर विचार करने के लिए की जाती है।  ट्रेनें संभवतः कम गति और भार पर पुल को पार करेंगी।
क्रेमलिन पर प्रभाव
विनाश की प्रतीकात्मक प्रकृति क्रेमलिन के लिए कम महत्वपूर्ण नहीं है। 2018 में पुल का उद्घाटन पुतिन की सबसे बड़ी प्रचार उपलब्धियों में से एक माना गया। 2022 के रूसी आक्रमण के बाद, संरचना सबसे संरक्षित वस्तुओं में से एक थी। विस्फोट से एक हफ्ते पहले, रूस द्वारा चार यूक्रेनी क्षेत्रों के कब्जे पर एक डिक्री पर हस्ताक्षर किए गए थे, जिसके बाद रूस ने यूक्रेन को परमाणु हथियारों से धमकी देना जारी रखा, जब तक कि संलग्न क्षेत्रों में वस्तुओं पर हमले की स्थिति में।
पुतिन ने कहा कि यूक्रेन पर 10 अक्टूबर 2022 मिसाइल हमले, जिसने कीव और अन्य शहरों में नागरिक क्षेत्रों को मारा, क्रीमियन ब्रिज पर यूक्रेन के कथित हमले के प्रतिशोध में थे।
जाँच पड़ताल
पुतिन के आदेश से, विस्फोट की परिस्थितियों की जांच के लिए एक विशेष आयोग बनाया गया था, जिसमें आपातकालीन स्थिति मंत्रालय, परिवहन मंत्रालय, एफएसबी, आंतरिक मामलों के मंत्रालय और नेशनल गार्ड के प्रतिनिधि शामिल थे। जांच समिति ने विस्फोट की आपराधिक जांच शुरू की। विशेष सेवाओं के प्रतिनिधियों ने उस बदलाव की ओर ध्यान आकर्षित किया जो विस्फोटकों के साथ ट्रक का पता लगाने में विफल रहा, हालांकि पुल के प्रवेश द्वार पर संदिग्ध माल की निगरानी के लिए परिसर स्थापित किए गए थे।
10 अक्टूबर को, रूसी मुख्य अन्वेषक, अलेक्जेंडर बैस्ट्रीकिन ने कहा: "हमने पहले ही ट्रक का मार्ग स्थापित कर लिया है"।
11 अक्टूबर को, एफएसबी ने कहा कि पांच रूसी और यूक्रेन और/या आर्मेनिया के तीन लोगों को हिरासत में लिया गया था। इसने यह भी कहा कि इसने ब्रांस्क में एक और बमबारी की योजना बनाने में शामिल एक यूक्रेनी नागरिक को हिरासत में लिया, जो एफएसबी के अनुसार, अब "जांच में सहयोग कर रहा है"। विस्फोटक (22770 किग्रा) को ट्रक पर 22 पैलेटों पर ले जाया गया था। विस्फोटकों को अगस्त की शुरुआत में ओडेसा में लोड किया गया था और बुल्गारिया, आर्मेनिया और जॉर्जिया के माध्यम से रूस भेज दिया गया था। 7 अक्टूबर को, इसे सिम्फ़रोपोल के लिए बाध्य एक रूसी ट्रक पर लाद दिया गया था। FSB ने एक एक्स-रे वीडियो जारी किया जिसमें दिखाया गया कि उन्होंने जो कहा वह विस्फोटकों से भरा ट्रक था। हालांकि, पहले जारी किए गए ब्रिज चेकपॉइंट की तस्वीरों के विपरीत, एक्स-रे ट्रक में एक अतिरिक्त पहिया और एक एक्सल गायब था।
संदर्भ
संदर्भ
फातिह बिरोल
फातिह बिरोल (जन्म 22 मार्च 1958, अंकारा में) एक तुर्की अर्थशास्त्री और ऊर्जा विशेषज्ञ हैं, जिन्होंने 1 सितंबर 2015 से अंतर्राष्ट्रीय ऊर्जा एजेंसी (IEA) के कार्यकारी निदेशक के रूप में कार्य किया है। आईईए के प्रभारी अपने कार्यकाल के दौरान, उन्होंने पेरिस स्थित अंतरराष्ट्रीय संगठन के आधुनिकीकरण के लिए कई कदम उठाए हैं, जिसमें भारत और चीन जैसी उभरती अर्थव्यवस्थाओं के साथ संबंधों को मजबूत करना और स्वच्छ ऊर्जा संक्रमण और नेट शून्य उत्सर्जन तक पहुंचने के अंतर्राष्ट्रीय प्रयासों पर काम करना शामिल है।
2021 में बिरोल दुनिया के सबसे प्रभावशाली लोगों की टाइम 100 सूची में शामिल थे। बिरोल को फोर्ब्स पत्रिका द्वारा दुनिया के ऊर्जा परिदृश्य में सबसे प्रभावशाली लोगों में नामित किया गया है और वर्ष 2017 में फाइनेंशियल टाइम्स द्वारा ऊर्जा व्यक्तित्व के रूप में मान्यता प्राप्त है। बिरोल वर्ल्ड इकोनॉमिक फोरम (दावोस) एनर्जी एडवाइजरी बोर्ड के अध्यक्ष हैं। प्रिंट और इलेक्ट्रॉनिक मीडिया में उनका लगातार योगदान है और हर साल प्रमुख अंतरराष्ट्रीय शिखर सम्मेलनों में कई भाषण देते हैं।
कैरियर की शुरूआत
1995 में एक जूनियर विश्लेषक के रूप में आईईए में शामिल होने से पहले, बिरोल ने वियना में पेट्रोलियम निर्यातक देशों के संगठन ( OPEC ) में काम किया। आईईए में वर्षों से, बिरोल ने मुख्य अर्थशास्त्री के रूप मे अपना काम किया। जिसमें 2015 में कार्यकारी निदेशक बनने से पहले वह आईईए की विश्व ऊर्जा आउटलुक रिपोर्ट के प्रभारी थे।
एक तुर्की नागरिक, बिरोल का जन्म 1958 में अंकारा में हुआ था। उन्होंने इस्तांबुल तकनीकी विश्वविद्यालय से पावर इंजीनियरिंग में बीएससी की डिग्री हासिल की। उन्होंने वियना के तकनीकी विश्वविद्यालय से ऊर्जा अर्थशास्त्र में एमएससी और पीएचडी प्राप्त की। 2013 में, इंपीरियल कॉलेज लंदन द्वारा बिरोल को डॉक्टरेट ऑफ साइंस मानद उपाधि से सम्मानित किया गया था। उन्हें 2013 में फुटबॉल क्लब गैलाटसराय एस.के. का मानद आजीवन सदस्य बनाया गया था।
संगठनात्मक विकास
संगठनात्मक विकास (OD) किसी संगठन की प्रभावकारिता और व्यावहारिकता को बढ़ाने के लिये एक नियोजित, संगठन-स्तरीय प्रयास होता है। वॉरेन बेनिस (Warren Bennis) ने OD का उल्लेख परिवर्तन के प्रति एक प्रतिक्रिया, एक जटिल शिक्षात्मक रणनीति के रूप में किया है, जिसका उद्देश्य संगठन के विश्वासों, दृष्टिकोणों, मूल्यों और संरचना को बदलना होता है, ताकि उन्हें नई प्रौद्योगिकियों, विपणन और चुनौतियों, तथा स्वतः परिवर्तन की आश्चर्यचकित कर देने वाली दर के साथ बेहतर ढंग से अनुकूलित किया जा सके. OD न तो "किसी संगठन को बेहतर बनाने के लिये की गई कोई गतिविधि है", न ही यह "संगठन का प्रशिक्षण कार्य है"; यह एक विशिष्ट प्रकार का अंतिम परिणाम प्राप्त करने के लिये एक विशिष्ट प्रकार की परिवर्तन प्रक्रिया है। OD में व्यवहारात्मक विज्ञान की जानकारी का प्रयोग करते हुए संगठन की "प्रक्रियाओं" में हस्तक्षेप करना तथा साथ ही संगठनात्मक प्रतिबिंब, प्रणाली सम्मिलन, नियोजन व स्वतः विश्लेषण शामिल हो सकता है।
"संगठन विकास" शब्दावली का प्रयोग अक्सर संगठनात्मक प्रभावकारिता के साथ विनिमेयता के अनुसार किया जाता है, विशेषतः जब इसका प्रयोग एक संगठन के भीतर किसी एक विभाग के नाम के रूप में किया जा रहा हो. संगठन विकास एक प्रगितीशील क्षेत्र है, जो सकारात्मक वयस्क विकास (Positive Adult Development) सहित अनेक नई विचारधाराओं के प्रति प्रतिक्रियाशील है।
परिदृश्य
संगठन, जिसे एक अथवा अधिक साझा लक्ष्य (यों) की प्राप्ति के लिये कार्यरत दो या ज्यादा लोगों के रूप में परिभाषित किया जाता है, की अवधारणा OD के मूल में है। इस संदर्भ में विकास यह धारणा है कि समय बीतने पर एक संगठन अपने लक्ष्यों की प्राप्ति में अधिक प्रभावी बन सकता है।
OD संगठन की समस्या-निवारण और पुनर्नवीनीकरण प्रक्रियाओं को, विशिष्टतः संगठनात्मक संस्कृति के अधिक प्रभावी और सहयोगपूर्ण प्रबंधन के द्वारा, अक्सर किसी परिवर्तन कारक या उत्प्रेरक की सहायता से तथा प्रायोगिक व्यवहारात्मक विज्ञान की प्रौद्योगिकी एवं सिद्धांत का प्रयोग करके, सुधारने के लिये लंबी दूरी का एक प्रयास है। हालांकि व्यवहारात्मक विज्ञान ने संगठनात्मक विकास के अध्ययन और प्रयोग के लिये बुनियादी आधार प्रदान किया है, लेकिन अध्ययन के नए और उभरते हुए क्षेत्रों ने भी अपनी उपस्थिति दर्ज की है। प्रणाली चिंतन, नेतृत्व अध्ययनों, संगठनात्मक नेतृत्व और संगठनात्मक अभ्यास (ये कुछ नाम हैं) के विशेषज्ञ, जिनका दृष्टिकोण केवल व्यवहारात्मक विज्ञान में बंधा नहीं है, बल्कि एक अत्यधिक बहु-अनुशासनिक और अंतः-अनुशासनिक विधि तक फैला हुआ है, OD उत्प्रेरकों के रूप में उभरे हैं। ये नए विशेषज्ञ दृष्टिकोण संगठन को एक अनेक प्रणालियों के एक पूर्णतावादी परस्पर प्रभाव के रूप में देखते हैं, जिसका प्रभाव संपूर्ण संगठन की प्रक्रियाओं और परिणामों पर पड़ता है। अधिक महत्वपूर्ण रूप से, परिवर्तन कारक या उत्प्रेरक शब्दावली किसी ऐसा नेता के विचार के समानार्थी है, जो नेतृत्व, एक रूपांतरणकारी या प्रभावकारिता प्रक्रिया, में सम्मिलित है, प्रबंधन के विपरीत, जो कि एक अधिक वृद्धिशील एवं दक्षता आधारित परिवर्तन क्रियाविधि है।
संगठन विकास "एक परिवर्तन कारक तथा एक प्रायोजक संगठन, जो संगठनात्मक प्रदर्शन में वृद्धि तथा स्वयं को सुधारने की संगठन की क्षमता में सुधार के लिये एक सिस्टम के संदर्भ में प्रायोगिक व्यवहारात्मक विज्ञान का प्रयोग करके तथा या अन्य संगठनात्मक परिवर्तन दृष्टिकोण का प्रयोग करने के उद्देश्य से एक साथ आते हैं, के बीच एक अनुबंधात्मक संबंध " है।
किसी संगठन में प्रभावी परिवर्तन को क्रियान्वित करने के लिये संगठन विकास एक निरंतर चलनेवाली, व्यवस्थित प्रक्रिया है। संगठन विकास को संगठनात्मक परिवर्तन की समझ और प्रबंधन पर केंद्रित प्रायोगिक व्यवहारात्मक विज्ञान तथा वैज्ञानिक अध्ययन और अन्वेषण दोनों के एक क्षेत्र के रूप में जाना जाता है। इसका स्वरूप अंतःअनुशासिक होता है और यह समाजशास्र, मनोविज्ञान और प्रेरणा, अभ्यास और व्यक्तित्व के सिद्धांतों को विकसित करता है।
अनुबंधात्मक संबंध
हालांकि न तो प्रायोजक संगठन और न ही परिवर्तन कारक सुलझाई जा रही समस्या या समस्याओं के यथार्थ स्वरूप के प्रति शुरु से ही सुनिश्चित हो सकते हैं और न ही इस बात के प्रति सुनिश्चित हो सकते हैं कि परिवर्तन कारकों की सहायता की आवश्यकता कब तक पड़ेगी, लेकिन इन मसलों पर किसी परीक्षणात्मक समझौते पर पहुंचना आवश्यक होता है। सामान्यतः प्रायोजक संगठन को यह जानने की आवश्यकता होती है कि परिवर्तन कारक की प्राथमिक योजना क्या है, कार्यक्रम के उत्तरदायित्व और व्यक्तिगत प्रतिबद्धताओं के संबंध में उसकी स्वयं की प्रतिबद्धताएं क्या हैं और परिवर्तन कारक का शुल्क कितना होगा. परिवर्तन कारक को अनिवार्य रूप से स्वयं यह सुनिश्चित करना चाहिए कि परिवर्तन के प्रति संगठन की और विशिष्टतः वरिष्ठ प्रबंधन की प्रतिबद्धता कार्यक्रम की सफलता के लिये आवश्यक स्व-विश्लेषण और व्यक्तिगत सहभागिता का समर्थन करने हेतु पर्याप्त रूप से मज़बूत है। सामान्यतः दोनों ओर उपस्थित अनिश्चितताओं को देखते हुए, किसी भी पक्ष को किसी भी समय अनुबंध से बाहर निकलने की अनुमति देने वाला एक समापन समझौता भी शामिल किया जाता है।
परिवर्तन कारक
परिवर्तन कारक संगठन का कोई कर्मचारी या पंक्ति सदस्य हो सकता है, जिसने OD सिद्धांत और तकनीक का अध्ययन किया हो. ऐसी स्थिति में, "अनुबंधात्मक संबंध" एक आंतरिक समझौता होता है, जो संभवतः शुल्क के अतिरिक्त इसमें शामिल अन्य सभी स्थितियों के संदर्भ में स्पष्ट होना चाहिए.
प्रायोजक संगठन
OD कार्यक्रम की पहल किसी ऐसे संगठन द्वारा की जाती है, जिसमें कोई समस्या हो. इसका अर्थ यह है कि वरिष्ठ प्रबंधन को या वरिष्ठ प्रबंधन द्वारा प्राधिकृत किसी व्यक्ति को इस बात की जानकारी है कि कोई समस्या उपस्थित है और उसने इसे सुलझाने के लिये सहायता मांगने का निर्णय लिया है। यह मनोचिकित्सा के प्रयोग का एक प्रत्यक्ष उदाहरण है: उपभोक्ता या मरीज़ को उसकी समस्याओं के हल को ढूंढने में सहायता मांगने के लिये अनिवार्य रूप से एक सक्रिय भूमिका निभानी चाहिए. यह उपभोक्ता संगठन के स्तर पर सहायता को स्वीकार करने की इच्छा की ओर सूचित करता है और संगठन को अश्वासन देता है कि प्रबंधन सक्रिय रूप से चिंतित है।
प्रायोगिक व्यवहारात्मक विज्ञान
OD की एक मुख्य विशेषता, जो इसे अधिकांश अन्य सुधारात्मक कार्यक्रमों से अलग करती है, वह यह है कि यह एक "सहायतापूर्ण संबंध" पर आधारित है। कुछ लोग मानते हैं कि परिवर्तन कारक संगठन की बीमारियों का उपचार करनेवाला कोई चिकित्सक नहीं है; वह 'मरीज़' का परीक्षण नहीं करता, किसी रोग का निदान नहीं करता और कोई नुस्खा नहीं लिखता. न ही वह संगठन के सदस्यों को ज्ञान के किसी नए भण्डार की शिक्षा देने का प्रयास करता है, जिसे वे बाद में कार्य-स्थिति पर स्थानांतरित करते हों. परिवर्तन कारक का मुख्य कार्य औद्योगिक/संस्थानात्मक मनोविज्ञान, औद्योगिक समाजशास्र, संवाद, सांस्कृतिक मानव-विज्ञान, प्रशासनिक सिद्धांत, संगठनात्मक व्यवहार, अर्थशास्र और राजनीति विज्ञान जैसे व्यवहारात्मक शास्रों से प्राप्त किये गये सिद्धांतों और विधियों का प्रयोग करके संगठन को उसकी समस्याओं को परिभाषित करने और सुलझाने में सहायता प्रदान करना है। इसमें प्रयुक्त बुनियादी विधि को कार्यवाही अनुसंधान (Action Research) कहा जाता है। यह विधि, जिसका वर्णन बाद में किया गया है, समस्या की एक प्राथमिक पहचान, डेटा संग्रहण, उपभोक्ता को दिये गये डेटा का फीडबैक, उपभोक्ता समूह द्वारा डेटा अन्वेषण, डेटा पर आधारित कार्य नियोजन तथा कार्यवाही से मिलकर बनती है।
सिस्टम संदर्भ
OD एक सकल तंत्र- प्रासंगिक वातावरण सहित एक संपूर्ण संगठन- के साथ अथवा एक सकल तंत्र के संदर्भ में एक या अनेक उपतंत्रों- विभागों या कार्यदलों- से संबंधित होता है। तंत्रों के भागों, उदाहरणार्थ, व्यक्तियों, गुटों, संरचनाओं, नियमों, मूल्यों और उत्पादों पर पृथक रूप से विचार नहीं किया जाता; अंतर्निर्भरता के सि्द्धांत, अर्थात् प्रणाली के एक भाग में परिवर्तन अन्य भागों को प्रभावित करता है, की पूरी तरह पहचान की जाती है। इस प्रकार, OD हस्तक्षेप संगठनों की सकल संस्कृति और सांस्कृतिक प्रक्रियाओं पर केंद्रित होते हैं। समूहों पर भी ध्यान केंद्रित किया जाता है क्योंकि संगठनों और समूहों में व्यक्तियों का प्रासंगिक व्यवहार सामान्यतः व्यक्तित्व के बजाय सामूहिक प्रभाव का परिणाम होता है।
उन्नत संगठनात्मक प्रदर्शन
अपनी आंतरिक और बाह्य कार्यात्मकता और संबंधों कि संभालने की संगठन की क्षमता को सुधारना OD का उद्देश्य है। इसमें व्यक्तियों व समूहों के बीच उन्नत अंतःप्रक्रियाएं, अधिक प्रभावी संवाद, संगठन की सभी प्रकार की समस्याओं का सामना कर पाने की क्षमता में सुधार, अधिक प्रभावी निर्णय प्रक्रियाएं, अधिक उपयुक्त नेतृत्व शैली, विनाशात्मक विवाद से निपटने में उन्नत कौशल और संगठन के सदस्यों के बीच आपसी विश्वास और सहयोग के उच्च-स्तर आदि जैसी बातें शामिल होती हैं। ये उद्देश्य मनुष्य के स्वभाव के एक आशावादी दृष्टिकोण पर आधारित एक मूल्य-तंत्र से निकलते हैं, जिसके अनुसार- एक समर्थक वातावरण में व्यक्ति विकास और उपलब्धि के उच्चतर स्तरों को प्राप्त कर पाने में सक्षम होता है। वैज्ञानिक विधि- अन्वेषण, कारणों की गहन छानबीन, अनुमानों का प्रयोगात्मक परीक्षण और परिणामों की समीक्षा- संगठन के विकास और प्रभावकारिता के लिये आवश्यक हैं।
संगठनात्मक स्व-नवीनीकरण
उपभोक्ता संगठन को उपकरणों, व्यवहारों, दृष्टिकोणों का एक समुच्चय और अपने स्वयं के स्वास्थ्य की निगरानी करने और अपने स्वयं के पुनर्नवीनीकरण और विकास की ओर सुधारात्मक कदम बढ़ाने के लिये एक कार्ययोजना प्रदान करके "उन्हें स्वयं अपना कार्य करने देना" OD पेशेवरों का अंतिम लक्ष्य होता है। यह एक नियामक और सुधारात्मक क्रियाविधि के रूप में फीडबैक का प्रयोग करने की सिस्टम अवधारणा के सुसंगत होता है।
प्रारंभिक विकास
कर्ट लेविन ने संगठन विकास को इसका वर्तमान स्वरूप प्रदान करने में महत्वपूर्ण भूमिका निभाई. द्वितीय विश्व-युद्ध के दौरन, लेविन ने एक सहयोगपूर्ण परिवर्तन प्रक्रिया (जिसमें एक उपभोक्ता समूह एवं सलाहकार के रूप में वे स्वयं शामिल थे) को लेकर एक प्रयोग किया, जो नियोजन, कार्यवाही तथा परिणामों के मापन की तीन चरणों वाली एक प्रक्रिया पर आधारित था। यह कार्य अनुसंधान, जो कि OD का एक महत्वपूर्ण तत्व है, का पूर्ववर्ती था, जिसकी चर्चा बाद में की जाएगी. इसके बाद लेविन प्रयोगशाला प्रशिक्षण या T-समूहों की स्थापना में शामिल हुए और 1947 में उनकी मृत्यु के बाद उनके निकट सहायकों ने यूनिवर्सिटी ऑफ मिशिगन (University of Michigan) में सर्वेक्षण-अनुसंधान विधियों को विकसित करने में सहायता प्रदान की. नैशनल ट्रेनिंग लैबोरेटरीज़ और पूरे देश में बढ़ती हुई संख्या में विश्वविद्यालयों एवं निजी सलाहकार संस्थाओं में इस क्षेत्र का विकास जारी रहने के कारण ये विधियां OD की महत्वपूर्ण भाग बन गई
अपने प्रारंभिक आश्वासनों की पूर्ति कर पाने में ऑफ-साइट प्रयोगशाला प्रशिक्षण की विफलता OD के विकास को प्रोत्साहित करनेवाली महत्वपूर्ण शक्तियों में से एक थी। प्रयोगशाला प्रशिक्षण किसी कार्यरत प्रशिक्षण समूह के सदस्य के रूप में एक व्यक्ति के "यहां और अभी" अनुभव के द्वारा सीखने की प्रक्रिया है। सामान्यतः ऐसे समूह किसी निर्धारित कार्यक्रम के बिना मिलते हैं। किसी अस्पष्ट काल्पनिक स्थिति के प्रति सदस्यों की सहज "यहां और अभी" प्रतिक्रियाओं के द्वारा उन्हें स्वयं के बारे में सिखाना इनका उद्देश्य होता है। ऐसे समूहों में नेतृत्व, संरचना, अवस्था, संवाद और स्व-सेवा व्यवहार की समस्याएं विशिष्ट रूप से उत्पन्न होती हैं। सदस्यों को स्वयं के बारे में कुछ सीखने और श्रवण, दूसरों का अवलोकन करने और समूह के प्रभावी सदस्यों के रूप में कार्य करने का एक अवसर मिलता है।
जैसा कि पहले पालन किया जाता था (और विशेष उद्देश्यों के लिये आज भी कभी-कभी पालन किया जाता है), प्रयोगशाला प्रशिक्षण "अजनबी समूहों" में या विभिन्न संगठनों, परिस्थितियों और पृष्ठभूमियों से आने वाले व्यक्तियों से मिलकर बने समूहों के बीच किया जाता था। हालांकि इन "अजनबी प्रयोगशालाओं" से प्राप्त इस ज्ञान को "घर लौटने पर" वास्तविक स्थितियों में स्थानांतरित करने में एक बड़ी समस्या उत्पन्न हुई. इसके लिये दो विभिन्न संस्कृतियों, T-समूह (या प्रशिक्षण समूह) के एक अपेक्षाकृत सुरक्षित और रक्षात्मक वातावरण और अपने पारंपरिक मूल्यों के साथ संगठनात्मक वातावरण के लेन-देन, के बीच एक स्थानांतरण की आवश्यकता थी। इसने इस प्रकार के प्रशिक्षण के प्रारंभिक प्रवर्तकों को इसे "परिवार समूहों"- अर्थात् एक ही संगठन के भीतर स्थित समूहों- पर लागू करने हेतु प्रेरित किया। प्रशिक्षण स्थल के स्थान में परिवर्तन और इस बात का बोध हो जाने पर कि संस्कृति किसी समूह के सदस्यों को प्रभावित करने वाला एक महत्वपूर्ण कारक है, (और साथ ही व्यवहारात्मक शास्रों में कुछ अन्य विकासों के साथ) संगठन विकास की अवधारणा का उदय हुआ।
सलाहकार ने साक्षात्कारों की एक श्रृंखला आयोजित की, जिसमें क्लिनिक के कर्मचारी-दल के सभी सदस्य, चिकित्सा निदेशक और प्रशासक शामिल थे। इसके बाद सलाहकार ने विशिष्ट समस्या क्षेत्रों की पहचान करने के लिये साक्षात्कार डेटा को "प्रासंगीकृत (thematize)" अथवा संक्षेपित किया। लगभग एक सप्ताह बाद एक कार्यशाला के प्रारंभ में, सलाहकार ने क्लिनिक के कर्मचारी-दल को पुनः वह डेटा दिया, जो उसने संग्रहित किया था।
कर्मचारियों ने समस्याओं को निम्न प्राथमिकताओं में व्यवस्थित किया
चिकित्सा कर्मचारी-दल के विशिष्ट सदस्यों के बीच भूमिकाओं के टकरावों के कारण निर्मित हो रहे तनाव मरीजों की देखरेख में सहयोग करने की आवश्यकता के बीच व्यवधान उत्पन्न कर रहे थे। चिकित्सा निदेशक की नेतृत्व शैली के परिणामस्वरूप महत्वपूर्ण कार्यों से जुड़े मसलों पर उनके निर्णयों को निरस्त करना पड़ा. इसके कारण चिकित्सा और प्रशासनिक कर्मचारियों के स्तर पर कभी-कभी निष्क्रियता और भ्रम उत्पन्न हुआ। प्रशासक, चिकित्सा और बाह्य (सामाजिक कार्यकर्ता) कर्मचारियों में आपसी समस्याओं से बचने की प्रवृत्ति थी। नीतियों और विधियों को लेकर खुले विवादों पर इस प्रकार अंकुश लगता रहा, लेकिन दमित भावनाओं का अंतर्वैयक्तिक और अंतर्सामूहिक व्यवहार पर स्पष्ट तौर पर एक नकारात्मक प्रभाव पड़ रहा था।
भूमिका विश्लेषण और सलाहकार द्वारा सुझाई गई अन्य तकनीकों के प्रयोग द्वारा क्लिनिक के कर्मचारी और चिकित्सा निदेशक भूमिका टकराव और नेतृत्व समस्याओं को उजागर करने और उनसे निपटने के प्रभावी तरीक़ों की योजना बना पाने में सक्षम हो गए। संवाद कौशल को बढ़ाने के लिये निर्मित कार्यक्रमों और टकराव से निपटने के लिये एक कार्यशाला सत्र के परिणामस्वरूप पूरे क्लिनिक में अधिक खुलेपन और विश्वास का विकास हुआ। इस पहली कार्यशाला का एक महत्वपूर्ण परिणाम एक कार्ययोजना के निर्माण के रूप में मिला, जिसने परिणामित काल के दौरान क्लिनिक कर्मचारियों द्वारा क्लिनिक समस्याओं पर लागू किये जाने वाले विशिष्ट चरणों का मार्ग प्रशस्त किया। सलाहकार ने इन प्रयासों का निरीक्षण करने और यथासंभव सहायता प्रदान करने पर सहमति व्यक्त की. निदेशक और चिकित्सा तथा प्रशासनिक कर्मचारी-दलों के साथ अतिरिक्त चर्चाएं और टीम विकास सत्र आयोजित किये गये।
पहली कार्यशाला के लगभग दो माह बाद आयोजित दूसरी कार्यशाला में क्लिनिक के सभी कर्मचारी उपस्थित रहे. दूसरी कार्यशाला में, क्लिनिक के कर्मचारियों ने टकराव और अंतर्वैयक्तिक संवाद से निपटने से जुड़ी समस्याओं पर एक साथ कार्य करना जारी रखा. बैठक के अंतिम अर्ध-दिवस के दौरान कर्मचारियों ने क्लिनिक के कार्यशील संबंधों में सुधार करने के लिये आगामी सप्ताहों और महीनों में की जाने वाली सुधार गतिविधियों को सम्मिलित करने वाली एक संशोधित कार्ययोजना विकसित की.
इस OD कार्यक्रम का एक उल्लेखनीय अतिरिक्त लाभ यह था कि क्लिनिक के कर्मचारियों ने एक संगठन के रूप में क्लिनिक के प्रदर्शन का निरीक्षण करना और इसकी कुछ अन्य समस्याओं से निपटना सीखा. छः माह बाद, जब सलाहकार ने संगठन की एक निरंतरता जांच की, तो कर्मचारियों ने इस बात की पुष्टि की कि अंतर्वैयक्तिक समस्याएं अब बेहतर नियंत्रण के अधीन थीं और OD कार्यक्रम से जुड़ी दो कार्यशालाओं में सीखी गईं कुछ तकनीकों का प्रयोग अभी भी किया जा रहा था।
संगठनात्मक विकास एक प्रणाली-स्तरीय अनुप्रयोग और रणनीतियों, संरचना और प्रक्रिया के नियोजित विकास, सुधार और पुनर्प्रवर्तन की ओर व्यवहारात्मक शास्र के ज्ञान का स्थानांतरण है, जिसका परिणाम संगठन की प्रभावकारिता के रूप में मिलता है। (अब्दुल बैसित (Abdul Basit)- NUST- SEECS)
संगठनों को समझना
संगठन को समझने के लिये वेसबोर्ड (Weisbord) ने छः चरणों वाला एक मॉडल प्रस्तुत किया है:
आधुनिक विकास
हाल के कुछ वर्षों में, आधुनिक संगठनों में होने वाले परिवर्तनों का प्रबंधन कर पाने में OD की प्रासंगिकता को लेकर गंभीर प्रश्न उत्पन्न हुए हैं। इस क्षेत्र के "पुन:अविष्कार" की आवश्यकता एक ऐसा विषय बन गई है, जिस पर इसके कुछ "संस्थापक जनक" गंभीरतापूर्वक चर्चा कर रहे हैं।
पुनःअविष्कार और परिवर्तन की इस मांग के साथ ही, विद्वानों ने एक भावना-आधारित दृष्टिकोण से संगठनात्मक विकास का अध्ययन प्रारंभ किया है। उदाहरणार्थ, डीक्लर्क (deKlerk) (2007) ने इस बारे में लिखा है कि किस प्रकार भावनात्मक आघात प्रदर्शन को नकारात्मक रूप से प्रभावित कर सकता है। आकार घटाने, आउटसोर्सिंग, विलयों, पुनर्निर्माण, सतत् परिवर्तनों, निजता पर आक्रमण, उत्पीड़न और शक्ति के दुरुपयोग के कारण अनेक कर्मचारी आक्रामकता, बेचैनी, आशंका, निराशावाद और भय की भावनाओं का अनुभव करते हैं, जिसके परिणामस्वरूप उनके प्रदर्शन में कमी आ सकती है। डिक्लर्क (2007) का सुझाव है कि आघात का उपचार करने और प्रदर्शन में सुधार लाने के लिये, OD पेशेवरों को आघात के अस्तित्व को स्वीकार करना चाहिए, कर्मचारियों को अपनी भावनाओं पर चर्चा करने के लिये एक सुरक्षित स्थान प्रदान करना चाहिये, आघात को चिह्नित करना चाहिये और उसे दृष्टिकोण में रखना चाहिये और इसके बाद भावनात्मक प्रतिक्रियाएं व्यक्त करने और उनसे निपटने की अनुमति देनी चाहिये. इसे प्राप्त करने की एक विधि यह है कि कर्मचारियों को इस बात को चित्रित करने दिया जाए कि वे परिस्थिति के बारे में क्या सोचते हैं और उसके बाद उन्हें अपने चित्रणों को एक-दूसरे को समझाने दिया जाए. चित्र बनाना लाभदायक होता है क्योंकि यह कर्मचारियों को उन भावनाओं को व्यक्त करने की अनुमति देता है, जिन्हें सामान्यतः वे शब्दों में व्यक्त नहीं कर सकेंगे. साथ ही, चित्र अक्सर गतिविधि में सक्रिय सहभागिता की मांग करते हैं क्योंकि प्रत्येक व्यक्ति को चित्र बनाने और फिर उसके अर्थ के बारे में चर्चा करने की आवश्यकता होती है।
कार्यवाही अनुसंधान
वेण्डेल एल फ्रेंच (wendell L French) और सेसिल बेल (Cecil Bell) संगठन विकास (OD) को "कार्यवाही अनुसंधान के माध्यम से संगठन सुधार" के रूप में परिभाषित करते हैं। यदि OD के अंतःस्थ दर्शन को संक्षेपित करने वाले किसी एक विचार का उल्लेख करना हो, तो वह कर्ट लेविन द्वारा कल्पित तथा अन्य व्यवाहारात्मक वैज्ञानिकों द्वारा विस्तारित कार्यवाही अनुसंधान का विचार होगा. सामाजिक परिवर्तनों और अधिक विशिष्ट रूप से प्रभावी, स्थायी परिवर्तन के प्रति चिंतित लेविन का विश्वास था कि परिवर्तन के प्रति प्रेरणा तथा कार्यवाही के बीच एक मज़बूत संबंध था: यदि लोग उन्हें प्रभावित करनेवाले निर्णयों में सक्रिय हैं, तो उनके द्वारा नई विधियों को अपना लिये जाने की अधिक संभावना होती है। उन्होंने कहा कि "तर्कसंगत सामाजिक प्रबंधन चरणों के एक चक्र में आगे बढ़ता है, जिनमें से प्रत्येक चरण नियोजन, कार्यवाही और कार्यवाही के परिणाम के बारे में तथ्यान्वेषण के एक वृत्त से मिलकर बनता है".
इस प्रक्रिया के बारे में लेविन के वर्णन में तीन चरण शामिल हैं:
"नियंत्रण हटाना": दुविधा या असमंजस का सामना कर रहे व्यक्ति या समूह को इस बात का बोध होता है कि परिवर्तन की आवश्यकता है।
"परिवर्तन": समस्या का निदान किया जाता है और व्यवहार के नए मॉडलों की खोज व परीक्षण किया जाता है।
"पुनः नियंत्रण": नए व्यवहार के क्रियान्वयन का मूल्यांकन किया जाता है व यदि यह विचारों को अधिक शक्तिशाली बना रहा हो, तो इसे अपना लिया जाता है।
चित्र 1 कार्यवाही अनुसंधान के माध्यम से नियोजित परिवर्तन में सम्मिलित चरणों और प्रक्रियाओं को संक्षेप में व्यक्त करता है। कार्यवाही अनुसंधान को परिवर्तन की एक चक्रीय प्रक्रिया के रूप में व्यक्त किया जाता है। यह चक्र एक साथ कार्य कर रहे उपभोक्ता और परिवर्तन कारक द्वारा शुरु की गई नियोजन कार्यवाहियों की एक श्रृंखला के साथ शुरु होता है। इस चरण के प्रमुख्र तत्वों में एक प्राथमिक निदान, डेटा संग्रहण, परिणामों का फीडबैक और संयुक्त कार्यवाही योजना शामिल होते हैं। प्रणाली सिद्धांत की भाषा में, यह इनपुट चरण है, जिसमें उपभोक्ता प्रणाली अभी तक न पहचानी गई समस्याओं के बारे में जागरूक होते हैं, इस बात को महसूस करते हैं कि प्रभावी परिवर्तनों के लिये बाहरी सहायता की आवश्यकता हो सकती है और समस्या निदान की प्रक्रिया को सलाहकार के साथ साझा करते हैं।
कार्यवाही अनुसंधान का दूसरा चरण कार्यवाही या रूपांतरण चरण होता है। इस चरण में शिक्षण प्रक्रियाओं से संबंधित कार्यवाहियां (संभवतः भूमिका विश्लेषण के रूप में) और उपभोक्ता संगठन में व्यवहारात्मक परिवर्तनों का नियोजन और क्रियान्वयन शामिल होता है। जैसा की चित्र 1 में दर्शाया गया है, इस चरण में फीडबैक एक फीडबैक लूप A के माध्यम से बढ़ेगा और पिछले नियोजन को परिवर्तित करने में प्रभावी होगा, ताकि उपभोक्ता प्रणाली की शिक्षण गतिविधियों का परिवर्तन के उद्देश्यों के साथ बेहतर ढंग से मिलान किया जा सके. इस चरण में सलाहकार और उपभोक्ता प्रणाली के सदस्यों द्वारा संयुक्त रूप से की जाने वाली कार्यवाही-नियोजन गतिविधियां शामिल होती हैं। कार्याशाला या शिक्षण सत्रों के बाद, ये कार्यवाही चरण रूपांतरण चरण के एक भाग के रूप में कार्य के दौरान पूर्ण किये जाते हैं।
कार्यवाही अनुसंधान का तीसरा चरण आउटपुट या परिणाम चरण होता है। दूसरे चरण के बाद क्रियान्वित किये गये सुधारात्मक कार्यवाही चरणों के कारण व्यवहार होने वाले वास्तविक परिवर्तन (यदि कोई हों) इस चरण में शामिल किये जाते हैं। पुनः उपभोक्ता प्रणाली से डेटा संग्रहित किया जाता है, ताकि प्रगति को निर्धारित किया जा सके और शिक्षण गतिविधियों में आवश्यक समायोजन किये जा सकें. शिक्षण गतिविधियों में इस प्रकार के छोटे समायोजन फीडबैक लूप B के माध्यम से किये जा सकते हैं (चित्र 1 देखें). कार्यक्रम में बुनियादी परिवर्तनों के लिये मुख्य समायोजन और पुनर्मूल्यांकन OD परियोजना को पुनः पहले या नियोजन चरण पर वापस ले आते हैं। चित्र 1 में प्रदर्शित कार्यवाही-अनुसंधान मॉडल लेविन के नियोजन, कार्यवाही और परिणाम मापन के पुनरावृत्तीय चक्र का दृढ़तापूर्वक पालन करता है। यह लेविन के परिवर्तन के सामान्य मॉडल के अन्य पहलूओं को भी प्रदर्शित करता है। जैसा कि चित्र में सूचित किया गया है, नियोजन चरण नियंत्रण हटाने या समस्या जागरूकता का चरण होता है। कार्यवाही चरण परिवर्तन का चरण होता है, अर्थात् प्रणाली की समस्याओं को समझने और उनसे निपटने के एक प्रयास के रूप में नए रूपों और व्यवहार के प्रयोग का प्रयास करना. (इन चरणों के बीच एक अपरिहार्य अतिव्यापन होता है क्योंकि सीमायें स्पष्ट नहीं होतीं और वे एक सतत प्रक्रिया में नहीं हो सकतीं). परिणाम चरण पुनर्नियंत्रण का दौर होता है, जिसमें कार्य के दौरान नए व्यवहारों का अध्ययन किया जाता है और यदि यह सफल और प्रभावी हो, तो यह सिस्टम के समस्या-समाधान व्यवहार के खज़ाने का एक भाग बन जाता है।
कार्यवाही अनुसंधान समस्या केंद्रित, उपभोक्ता केंद्रित और कार्यवाही उन्मुख होता है। इसमें उपभोक्ता प्रणाली में एक निदान, सक्रिय-शिक्षण, समस्या-की-खोज और समस्या-समाधान प्रक्रिया शामिल होती है। डेटा केवल एक लिखित रिपोर्ट के रूप में सरलता से नहीं लौटाया जाता, बल्कि खुले सत्रों में लौटाया जाता है और उपभोक्ता तथा परिवर्तन कारक विशिष्ट समस्याओं की पहचान करने और उन्हें श्रेणीबद्ध करने में, उनके वास्तविक कारणों को ढूंढने में और उनसे वास्तविक रूप से एवं प्रायोगिक रूप से निपटने के लिये योजनाएं विकसित करने में एक साथ मिलकर कार्य करते हैं। फिर भी डेटा संग्रहण, अनुमानों का निर्माण, अनुमानों का परीक्षण और परिणामों के मापन के रूप में वैज्ञानिक विधि, हालांकि उतने गहन रूप से नहीं, जितना प्रयोगशाला में की जाती है, इस प्रक्रिया का एक एकीकृत भाग नहीं है। कार्यवाही अनुसंधान आत्म-विश्लेषण और आत्म-पुनर्नवीनीकरण के लिये प्रायोगिक व उपयोगी उपकरणों के साथ सिस्टम को छोड़ते हुए उपभोक्ता सिस्टम की प्रभावकारिता के रख-रखाव और वृद्धि के लिये एक लंबी-श्रेणी वाली, चक्रीय, स्व-सुधारात्मक क्रियाविधि को भी सक्रिय रूप से निर्धारित करता है।